રાજકોટ મહાનગરપાલીકા દ્વારા રજીસ્ટ્રેશન કરવામાં આવેલ છે તે તમામ યોગ અભ્યાસીઓ તેમજ શૈક્ષણીક અને ધાર્મિક સંસ્થાઓના સહયોગીઓ ઉપરોકત સ્થળે હાજર રહેશે. સામાજીક અને ધાર્મિક સંસ્થાઓએ રજીસ્ટ્રેશન કરાવેલ નથી પરંતુ તેઓ દર વર્ષની માફક મોટી સંખ્યામાં હાજર રહી યોગ અભ્યાસ હાથ ધરશે. આવતી કાલે વિશ્ર્વ યોગ દિવસની ઉજવણી સંદર્ભે શહેરમાં યુવાનો અને યુવતીઓમાં અનેરો ઉત્સાહ જોવા મળી રહ્યો છે જેથી આવતી કાલે મહાનગરપાલીકાના પાંચ સ્થળ તેમજ અન્ય સંસ્થાઓ અને શાળા કોલેજોમાં શહેરના યુવાનો-યુવતીઓ મહિલાઓ સીનીયર સીટીઝન્સ તબીબો તેમજ ઉદ્યોગપતીઓ સહિતના વિવિધ ક્ષેત્રના નાગરીકો તેમજ યોગ પ્રેમીઓ દ્વારા સામુહિક યોગ કરવામાં આવશે.